wickkiey/tamil-wikipedia-chunked huggingface dataset:
# தொழிற்கூட்டு

## வரலாறு

தொழிற்கூட்டு என்ற கருத்து அமெரிக்க ஜனாதிபதி டுவைட் டி. ஐசனாவரால் ஜனவரி 17, 1961 அன்று தனது பதவியிலிருந்து விடைபெறும் உரையில் பிரபலப்படுத்தப்பட்டது. ஐசனாவர் இராணுவத் தொழிற்கூட்டை "ஜனநாயக அரசாங்கத்திற்கு ஒரு அச்சுறுத்தல்" என்று கூறினார். ஆனால் சிறைத் தொழிற்கூட்டானது கைதிகளின் அதிக எண்ணிக்கையை நம்பியே இயங்குகிறது என்பதால் தன் இலக்குகளான குற்றவியல் சீர்திருத்தம், குற்றவாளிகளின் மறுவாழ்வு ஆகியவற்றை அடைவதில் குற்றவியல் துறையானது தோல்வியையே தழுவுகிறது. இந்த வகையில், பல சமயங்களில் நல்ல நோக்கமுள்ள துறைகள் தொழிற்கூட்டுகளாக மாறும்போது அதனால் பொரும்பாலும் அரசாங்க முகவர்கள் உட்பட பல அமைப்புகள் இந்த தொழிற்கூட்டாக்கலில் மூலம் பொருளாதார இலாபம் அடைவதால் இந்நிறுவனங்களை அவற்றின் உண்மையான, சமூகத்திற்கு பயனளிக்கவல்லதான நல்ல இலக்கை நோக்கி இயங்கச்செய்வதிலும் அதைச் சட்டமாக்குவதிலும் அந்த அமைப்புகளுக்கு முனைப்பின்றிப் போய்விடுகிறது.  
முறைசாரா வகையில் தொழிற்கூட்டு என்ற கருத்து ஒரு நிறுவனத்தின் சமூக நல் நோக்கத்தை சீர்குலைத்து, குறிப்பாக சமூகத்திற்கும் பெரிதும் பயனற்ற விஷயங்களையும் பொருட்களையும் சமூகத்தில் திணிப்பதன் மூலமும், அதன் மூலம் பொருளாதார இலாபமடையும்படியான செயலாக்கங்களையும் மாற்றங்களையும் குறிக்கவும் பயன்படுகிறது. இதற்கு ஒரு எளிய எடுத்துக்காட்டு திருமணத் தொழிற்கூட்டு. திருமணத் தொழிற்கூட்டில் திருமணத்தை சீறும் சிறப்புமாக நடத்தவேண்டியது அவசியம் என்ற ஒரு பொது எண்ணம் சமூகத்தில் திணிக்கப்பட்டு அதன் மூலம் திருமண ஆடை தயாரிப்பாளர்கள், திருமண அரங்குகள், திருமணத்தை திட்டமிடுபவர்கள், திருமண இனிப்புகள் தயாரிக்கும் வெதுப்பகங்கள், திருமண வாடகை நிறுவனங்கள், திருமண புகைப்படக்கலைஞர்கள் போன்ற எண்ணற்றவைகளுக்கான தேவையை உருவாக்குவது திருமணத் தொழிற்கூட்டின் செயற்பாடாகும்.
# தொழிற்கூட்டு

## எடுத்துக்காட்டுகள்

- **இராணுவத் தொழிற்கூட்டு** — இராணுவத்திற்கு சீருடைகள், ஆயுதங்கள், பீரங்கிகள் போன்றவற்றை தயாரித்து வழங்கும் வணிகங்களைக் கொண்டது. இவை தொடர்ந்து இயங்க போர் தொடர்ச்சியாகத் தேவைப்படுகிறது. போரற்ற அமைதிச் சூழல் நிலவினால் இவ்வணிகங்கள் பாதிக்கப்படும்.
- **விலங்குத் தொழிற்கூட்டு** — மனிதரல்லா விலங்குகளை திட்டமிட்ட நிறுவனமயமாக்கப்பட்ட முறையில் சுரண்டுதல். இதற்காக பில்லியன் கணக்கில் விலங்குகள் இனப்பெருக்கம் செய்யப்பட்டு கொல்லப்படுகின்றன. அறிஞர்கள் இதனை "விலங்கு இனப்படுகொலை" என்கின்றனர். இதன் விளைவாக மனித வாழ்வாதார அச்சுறுத்தல், காலநிலை மாற்றம், கடல் அமிலமயமாக்கல், போன்ற சுற்றுச்சூழல் பேரழிவுகளும் புவியின் வரலாற்றில் மனிதனால் ஏற்பட்டுள்ள ஒரே பேரழிவான ஹோலோசீன் பேரழிவு எனப்படும் ஆறாவது பேரழிவும் நடைபெறுகின்றன.
- **சிறைத் தொழிற்கூட்டு** — சாதாரண மக்களை கூலிக்கு அமர்த்துவதை விட கைதிகளைக் கூலிக்கு அமர்த்துவது மலிவு என்பதால் வணிகங்கள் அதிக குற்றங்களினாலும் அதன் விளைவாக அதிக சிறைக்கைதிகளின் எண்ணிக்கையாலும் சிறைவாச விகிதங்களிலிருந்தும் இலாபம் அடைகின்றன.
- **மருத்துவத் தொழிற்கூட்டு** — மருத்துவமனைகளும் மருந்து நிறுவனங்களும் இலாபம் அடைய மக்கள் நோய்வாய்ப்பட்டிருக்க வேண்டும். இதனால் மக்களை ஆரோக்கியமாக வைக்க வேண்டுமென்ற இவ்வமைப்புகளின் உண்மையான நோக்கத்தோடு அவற்றின் தற்போதைய செயற்பாட்டு நோக்கங்கள் முற்றிலுமாக முரண்படுகின்றன. எடுத்துக்காட்டாக, ஐக்கிய அமெரிக்காவில் சுகாதாரச் செலவினம் அதிகரித்து வருவதற்கு மருந்து மற்றும் மருத்துவமனை சார்ந்த விலைகளின் பணவீக்கம் பெரிதும் பங்களிக்கிறது.
- **திருமணத் தொழிற்கூட்டு** — திருமணங்களின் பெருகிவரும் ஊதாரித்தனத்தினால் திருமணம்சார் வணிகங்கள் இலாபம் அடைகின்றன. இவற்றின் நோக்கங்கள் சிறிய, எளிய திருமணங்களாலும் இரகசியத் திருமணங்களாலும் பாதிக்கப்படுகின்றன. அதனாலேயே விலையுயர்ந்த திருமண நிகழ்வுகளை நடத்துமாறு சமூகத்தின் மீது இத்தொழிற்கூட்டு அழுத்தத்தைக் கொடுக்கிறது.
- **புதுச்சிந்தனைத் தொழிற்கூட்டு** — தொழில்முறை பேச்சாளர்களும் சிந்தனையாளர்களும் தங்களை மற்றவர்களிடமிருந்து வேறுபடுத்திக் கொள்ளவும், பார்வையாளர்களின் கவனத்தை ஈர்க்கவும் புதுமையான கருத்துக்களை வெளிப்படுத்த வேண்டிய நிலைக்கு ஆளாகிறார்கள். இதன் விளைவாக பயனற்ற விளிம்புநிலை கருத்துக்கள் கூட பெரிய அளவில் பொது உரையாடல்களில் மிக முக்கியமான கருத்தைப் போன்று போலியாக உருமாற்றப்படும் அபாயம் உள்ளது.
# தொழிற்கூட்டு

## உலகியல் பிரயோகம்

"தொழிற்கூட்டு" என்ற பின்னிணைப்பு கீழ்க்கண்டவற்றோடு பயன்படுத்தப்படுகிறது:  
- கல்வித்துறைத் தொழிற்கூட்டு (Academic–industrial complex)
- விலங்குத் தொழிற்கூட்டு (Animal–industrial complex)
- விளையாட்டுத் தொழிற்கூட்டு (Athletic–industrial complex)
- குழந்தைத் தொழிற்கூட்டு (Baby or diaper–industrial complex)
- எல்லைத் தொழிற்கூட்டு (Border–industrial complex)
- பிரபல்யத் தொழிற்கூட்டு (Celebrity–industrial complex)
- உலகளாவியத் தொழிற்கூட்டு (Global–industrial complex)
- மருத்துவத் தொழிற்கூட்டு (Medical–industrial complex) அல்லது மருந்துத் தொழிற்கூட்டு (medical–pharmacological industrial complex)
- இராணுவத் தொழிற்கூட்டு அல்லது படைத்துறைத் தொழிற்கூட்டு (Military–industrial complex)
- இராணுவ-கணினிசார் தொழிற்கூட்டு (Military-digital complex)
- இராணுவ-பொழுதுபோக்கு தொழிற்கூட்டு (Military-entertainment complex)
- இராணுவ-தொழிற்-ஊடகக் கூட்டு (Military–industrial–media complex)
- வணிகம்சாரா தொழிற்கூட்டு (Nonprofit–industrial complex) அல்லது அரசுசாரா அமைப்புத் தொழிற்கூட்டு (NGO–industrial complex)
- சிறைத்துறைத் தொழிற்கூட்டு (Prison–industrial complex) அல்லது குற்றவியல் தொழிற்கூட்டு (Criminal [justice] industrial complex)
- சமயத் தொழிற்கூட்டு (Religion–industrial complex)
- திருமணத் தொழிற்கூட்டு (Wedding–industrial complex) மற்றும் விவாகரத்துத் தொழிற்கூட்டு (Divorce–industrial complex)
- வெள்ளையர் மீட்பர் தொழிற்கூட்டு
# மத்திய பழங்குடியினர் பல்கலைக்கழகம், ஆந்திரப் பிரதேசம்

**மத்திய பழங்குடியினர் பல்கலைக்கழகம், ஆந்திரப் பிரதேசம்** (*Central Tribal University of Andhra Pradesh*) என்பது இந்தியாவின் ஆந்திரப் பிரதேசத்தின் விசயநகரம் மாவட்டத்தில் உள்ள மர்ரிவலசாவில் இன்னும் அமைக்கப்படாத ஒரு இந்திய மத்தியப் பல்கலைக்கழகமாகும். இப்பல்கலைக்கழகம் தற்காலிக வளாகத்திலிருந்து இயங்குகிறது.
# மத்திய பழங்குடியினர் பல்கலைக்கழகம், ஆந்திரப் பிரதேசம்

## வரலாறு

*ஆந்திரப் பிரதேச மறுசீரமைப்புச் சட்டம், 2014* க்கு பதின்மூன்றாவது அட்டவணையின் கீழ் மத்திய அரசாங்கத்தால் இப்பல்கலைக்கழகம் நிறுவப்பட்டுள்ளது.  
2015ஆம் ஆண்டில், ஆந்திரப் பிரதேச அரசால் விசயநகர மாவட்டத்தில் உள்ள ரெல்லி கிராமத்தில் 525 ஏக்கர் நிலம் இப்பல்கலைக்கழகத்திற்காக ஒதுக்கப்பட்டது. இப்பல்கலைக்கழகத்திற்காக மத்திய அமைச்சரவை அனுமதித்துள்ளது. இதில் பல்கலைக்கழகத்தின் கட்டுமானத்திற்காக, முதல் கட்டமாக அனுமதிக்கப்பட்டது. 2019-20 கல்வியாண்டிற்கான கல்வி மற்றும் நிர்வாக நடவடிக்கைகளைத் தொடங்க, விசயநகர மாவட்டம், கொண்டகரகம் கிராமத்தில் உள்ள ஆந்திரா பல்கலைக்கழக வளாகம் தற்காலிக வளாகமாக அடையாளம் காணப்பட்டுள்ளது. மேலும் கட்டுமான பணிகள் முடிந்ததும் ரெல்லி கிராமத்தில் உள்ள இதன் சொந்த கட்டிடத்திற்குப் பல்கலைக்கழகம் மாற்றப்படும். ஆந்திரப் பல்கலைக்கழகம் வழிகாட்டி பல்கலைக்கழகமாகச் செயல்படும் என்று தெரிவிக்கப்பட்டது. ஆகத்து 2020-ல், டி. வி. கட்டிமணி பல்கலைக்கழகத்தின் முதல் துணைவேந்தராக நியமிக்கப்பட்டார்.  
ஜனவரி 2021 வரை, பல்கலைக்கழகம் அமைப்பதற்கான இடம் இறுதி செய்யப்படவில்லை. மென்டடா மண்டலத்தில் குந்திநாவலசையில் அடையாளம் காணப்பட்ட நிலத்தினை பார்வையிட்ட அதிகாரிகள் ஒப்புதல் தெரிவித்தனர்.
# மத்திய பழங்குடியினர் பல்கலைக்கழகம், ஆந்திரப் பிரதேசம்

## ஆளுகை

பல்கலைக்கழகம் *மத்திய பல்கலைக்கழகங்கள் சட்டம், 2009*-ல் அமைக்கப்பட்ட விதிகளின்படி நிர்வகிக்கப்படுகிறது. இந்தியக் குடியரசுத் தலைவர் பல்கலைக்கழகத்தின் பார்வையாளர் . வேந்தர் ஆவார். பல்கலைக்கழகத்தின் சம்பிரதாயத் தலைவராக இருக்கும் போது நிர்வாக அதிகாரங்கள் துணைவேந்தரிடம் இருக்கும். கல்வி அவை, நிர்வாகக் குழு, கல்விக் குழு, கல்வி வாரியம் மற்றும் நிதிக் குழு ஆகியவை பல்கலைக்கழகத்தின் நிர்வாக அமைப்புகளாகும். இதன் இளநிலை படிப்புகளுக்கு மத்தியப் பல்கலைக்கழக பொது நுழைவுத் தேர்வு மூலம் 2022-ஆம் கல்வி ஆண்டிலிருந்து சேர்க்கை நடைபெறுகிறது.
# மத்திய பழங்குடியினர் பல்கலைக்கழகம், ஆந்திரப் பிரதேசம்

## இதனையும் காண்க

- இந்திய மத்தியப் பல்கலைக்கழகங்கள்
- மத்தியப் பல்கலைக்கழக பொது நுழைவுத் தேர்வு
- தேசியத் தேர்வு முகமை
# இந்திரா காந்தி தேசிய பழங்குடியினர் பல்கலைக்கழகம்

**இந்திரா காந்தி தேசிய பழங்குடியினர் பல்கலைக்கழகம்** (*Indira Gandhi National Tribal University*) என்பது மத்தியப் பிரதேசம், மத்தியப் பிரதேசம், அனுப்பூர் மாவட்டத்தில் அமர்கந்தாக்கில் அமைந்த மத்தியப் பல்கலைக்கழகம் ஆகும். இது இந்திரா காந்தி தேசிய பழங்குடியினர் பல்கலைக்கழகச் சட்டம், 2007 எனும் இந்திய அரசாங்கத்தின் பாராளுமன்றச் சட்டம் மூலம் 2007ஆம் ஆண்டில் நிறுவப்பட்டது.இதன் இளநிலை படிப்புகளுக்கு மத்தியப் பல்கலைக்கழக பொது நுழைவுத் தேர்வு மூலம் 2022-ஆம் கல்வி ஆண்டிலிருந்து சேர்க்கை நடைபெறுகிறது.
# இந்திரா காந்தி தேசிய பழங்குடியினர் பல்கலைக்கழகம்

## வரலாறு

இந்திரா காந்தி தேசிய பழங்குடிப் பல்கலைக்கழகச் சட்டம், 52, 2007ன் அடிப்படையில் 20 திசம்பர் 2007 அன்று இந்திய அரசிதழ், பகுதி II, பிரிவு I இல் வெளியிடப்பட்ட ஒரு சட்டம் இந்திய நாடாளுமன்ற சட்டம் மூலம் நிறுவப்பட்டது. இப்பல்கலைக்கழகத்தினை அப்போதைய மனிதவள மேம்பாட்டுத் துறை அமைச்சர், அர்ஜுன் சிங் 19 ஏப்ரல் 2008 அன்று அமர்கண்டக்கில் அடிக்கல் நாட்டித் துவக்கிவைத்தார். இந்திய அரசு சூலை 7, 2008, பல்கலைக்கழகத்தின் துணைவேந்தரை நியமனம் செய்வதற்கான ஆணையை வெளியிட்டது. இந்த உத்தரவுக்கு இணங்க, பேராசிரியர். சந்திர தியோ சிங் 08.07.2008 அன்று துணைவேந்தராகப் பதவி ஏற்றார். இந்தப் பல்கலைக்கழகம், இந்திய அரசு, பல்கலைக்கழக மானியக் குழு மூலம் முழுமையாக நிதி பெறும் பல்கலைக்கழகமாகும்.
# இந்திரா காந்தி தேசிய பழங்குடியினர் பல்கலைக்கழகம்

## வளாகம்

பல்கலைக்கழகத்தின் பிராந்திய வளாகம் மணிப்பூரில் உள்ளது. இப்பல்கலைக்கழகத்தின் அதிகார வரம்பு நாடு முழுவதும் உள்ளதால், பழங்குடியினர் ஆதிக்கம் செலுத்தும் மாநிலங்களில் பல்கலைக்கழகத்தின் சட்டத்தின்படி முன்மொழிவுகள் மேற்கொள்ளப்படும் மையங்களைத் திறக்கும் திட்டம் உள்ளது. இதன்படி, மணிப்பூரில் பல்கலைக்கழகத்தின் முதல் பிராந்திய வளாகத்தை 09.09.2009 அன்று திறந்து வைக்கப்பட்டது. அரசியல் அறிவியல் மற்றும் மனித உரிமை, சமூகவியல் மற்றும் சமூக மானுடவியல், சமூகப் பணி, பழங்குடியினர் ஆய்வுகள் மற்றும் உடற்கல்வி ஆகிய முதுகலைப் படிப்புகளை இந்தப் பல்கலைக்கழகம் இதன் மணிப்பூர் மண்டல கல்வி வளாகத்தில் வழங்குகிறது.
# இந்திரா காந்தி தேசிய பழங்குடியினர் பல்கலைக்கழகம்

## அமைப்பு மற்றும் நிர்வாகம்

### ஆளுகை

- பார்வையாளர் - ராம்நாத் கோவிந்த், மாண்புமிகு, இந்தியக் குடியரசுத் தலைவர்.
- வேந்தர்- முனைவர் முகுல் ஷா
- துணைவேந்தர்
- பேராசிரியர் சந்திர தேவ் சிங், நிறுவன துணைவேந்தர் (08.07.2008 முதல் 07.07.2013 வரை)
- பேராசிரியர் டி. வி. கட்டிமணி (16.01.2014 முதல் 05/12/2019)
- ' பேராசிரியர் ஸ்ரீபிரகாஷ் மணி திரிபாதி *(06/12/2019 தொடரும்)*
- புலத்தலைவர்கள்
- பதிவாளர்
- நிதி அதிகாரி
- தேர்வுக் கட்டுப்பாட்டாளர்
- துறைத் தலைவர்கள்
# இந்திரா காந்தி தேசிய பழங்குடியினர் பல்கலைக்கழகம்

## அமைப்பு மற்றும் நிர்வாகம்

### கல்விப்புலங்கள்

**அறிவியல் புலம்**  
- உயிர்த்தொழில்நுட்பவியல் துறை
- தாவரவியல் துறை
- விலங்கியல் துறை
- வேதியியல் துறை
- சுற்றுச்சூழல் அறிவியல் துறை  
**கணினியியல் புலம்**  
- கணினி அறிவியல் துறை  
**சமூக அறிவியல் புலம்**  
- பண்டைய இந்திய வரலாறு, கலாச்சாரம் மற்றும் தொல்லியல் துறை
- பொருளாதார துறை
- சமூகவியல் மற்றும் சமூக மானுடவியல் துறை
- புவியியல் மற்றும் பிராந்திய வளர்ச்சித் துறை
- வரலாற்றுத் துறை
- அரசியல் அறிவியல் & மனித உரிமைகள் துறை  
**இதழியல் மற்றும் மக்கள் தொடர்பியல் புலம்**  
- இதழியல் மற்றும் மக்கள் தொடர்பியல் துறை  
**வணிகவியல் மற்றும் மேலாண்மை புலம்**  
- வணிகவியல் துறை
- வணிக மேலாண்மைத் துறை
- சுற்றுலா, விருந்தோம்பல் மற்றும் உணவக மேலாண்மைத் துறை  
**மனிதநேயம் மற்றும் மொழியியல் புலம்**  
- ஆங்கிலம் மற்றும் வெளிநாட்டு மொழிகள் துறை
- தத்துவத்துறை
- பயன்பாட்டு உளவியல் துறை
- இந்தி துறை  
**பழங்குடியினர் ஆய்வு புலம்**  
**பழங்குடியினர் ஆய்வு புலம்**  
**கல்வித்துறை**  
- கல்வித்துறை  
**புதிய ஆசிரியர்கள் மற்றும் துறைகள்**  
- பழங்குடி மொழிகள் மற்றும் ஒப்பீட்டு மொழியியல் துறை
- கணிதத் துறை
- புள்ளியியல் துறை  
**மருந்தியல் புலம்** (மருந்தியல் பட்டயம், இளநிலை மருந்தியல், மருந்தியல் முனைவர் பட்டம்)  
- இயற்பியல் துறை
- சமூக பணி துறை
- கல்வித்துறை
- மகளிர் ஆய்வுத் துறை  
**யோகா புலம்**  
**தொழில்நுட்ப தொழிற்கல்வி மற்றும் திறன் பயிற்சி புலம்**  
- தொழிற்கல்வி துறை
- மென்பொருள் உருவாக்கத்தில் இளநிலை தொழிற்கல்வி
- இளநிலை தொழிற்கல்வி ஊடகம்
- இளநிலை தொழிற்கல்வி(விவசாயம்)
- இளநிலை தொழிற்கல்வி சுற்றுலா  
*** முதுநிலை படிப்புகள்**  
- மென்பொருள் உருவாக்கத்தில் முதுநிலை தொழிற்கல்வி
- ஊடகத்தில் முதுநிலை தொழிற்கல்வி
# இந்திரா காந்தி தேசிய பழங்குடியினர் பல்கலைக்கழகம்

## மேலும் பார்க்கவும்

- இந்திய மத்தியப் பல்கலைக்கழகங்கள்
- மத்தியப் பல்கலைக்கழக பொது நுழைவுத் தேர்வு
- தேசியத் தேர்வு முகமை
# குரு பிரசன்னா சிங்

**குரு பிரசன்னா சிங்** (*G. P. Singh*)(3 ஜனவரி 1922 - 5 அக்டோபர் 2013) என்பவர் 1978 முதல் 1984 வரை மத்தியப் பிரதேகுரு பிரசன்னா சிங்ச உயர் நீதிமன்றத்தின் தலைமை நீதிபதியாக இருந்தவர் ஆவார். இவர் 1981 மற்றும் 1983-ல் இரண்டு முறை மத்தியப் பிரதேசத்தின் தற்காலிக ஆளுநராகக் குறுகியகாலம் பணியிலிருந்தார். பின்னர், 1990 முதல் 1992 வரை மத்தியப் பிரதேச சட்ட ஆணையத்தின் தலைவராகவும் பணியாற்றினார். 1992 முதல் 1997 வரை மத்தியப் பிரதேசத்தின் லோக்ஆயுக்தா தலைவராகவும் இருந்துள்ளார்.
# குரு பிரசன்னா சிங்

## மேலும் பார்க்கவும்

- மத்தியப் பிரதேச ஆளுநர்களின் பட்டியல்
# 2-எத்திலெக்சைல் கிளைசிடில் ஈதர்

**2-எத்திலெக்சைல் கிளைசிடில் ஈதர்** (*2-Ethylhexyl glycidyl ether*) என்பது எபோக்சி ரெசின்களின் பாகுத்தன்மையைக் குறைக்கப் பயன்படும் தொழில்துறை வேதிப்பொருளாகும். நீர்ம கரிம மூலக்கூறான இச்சேர்மம் C<sub>11</sub>H<sub>22</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படுகிறது. இவை பின்னர் பசைகள், முத்திரை மெழுகுகள் மற்றும் வண்ணப்பூச்சுகள் அல்லது பூச்சுகளில் பயன்படுத்தப்படுகின்றன. இதன் சிஏசு எண் பதிவு 2461-15-6 என்று அடையாளப்படுத்துகிறது. ஐயுபிஏசி முறையில் 2-(2-எத்திலெக்சாயிமெத்தில்)ஆக்சிரேன் என்ற பெயர்ர்ல் அழைக்கப்படுகிறது. பலபடி அடிப்படையிலான மற்ற பயன்பாடுகளிலும் 2-எத்திலெக்சைல் கிளைசிடில் ஈதர் பயன்படுத்தப்படுகிறது.
# 2-எத்திலெக்சைல் கிளைசிடில் ஈதர்

## தயாரிப்பு

2-எத்தெலெக்சனாலும் எபிகுளோரோ ஐதரினும் இலூயிசு அமில வினையூக்கியின் முன்னிலையில் சுருக்க வினையில் ஈடுபட்டு ஆலோ ஐதரின் உருவாகிறது. தொடர்ந்து வினைக்கலவையை கடுங்கார ஐதரோகுளோரைடு நீக்கவினைக்கு உட்படுத்தினால் 2-எத்திலெக்சைல் கிளைசிடில் ஈதர் உருவாகிறது. நீர், சோடியம் குளோரைடு மற்றும் அதிகப்படியான சோடியம் ஐதராக்சைடு போன்றவை கழிவுப் பொருள்களாகும். தரக்கட்டுப்பாட்டு சோதனைகளில் ஒன்று எபோக்சியின் சமான எடையை தீர்மானிப்பதன் மூலம் எபோக்சி மதிப்பு அளவிடப்படுகிறது.
# 2-எத்திலெக்சைல் கிளைசிடில் ஈதர்

## வணிகம்

அமெரிக்காவில் உள்நாட்டிலும் உலகின் பிற பகுதிகளிலும் 2-எத்திலெக்சைல் கிளைசிடில் ஈதர் உற்பத்தி செய்யப்படுகிறது. 2019 ஆம் ஆண்டில் சீனாவிலிருந்து 13 மில்லியன் கிலோவுக்கு மேல் ஏற்றுமதி செய்யப்பட்டது. எபோக்சி பிசின் நீர்த்துப்போகமல் இருக்கப் பயன்படுத்தப்படுவதோடு, அழகுசாதனப் பொருட்களைத் தயாரிப்பதற்கும் பயன்படுகிறது.
# 2-எத்திலெக்சைல் கிளைசிடில் ஈதர்

## பாதுகாப்பு

தயாரிப்பின் பாதுகாப்பு நன்கு புரிந்து கொள்ளப்பட்டுள்ளது. இச்சேர்மம் ஒரு தோல் உணர்திறன் மிக்கது என வகைப்படுத்தப்பட்டுள்ளது.
# அன்னை வேளாங்கண்ணி கலை மற்றும் அறிவியல் கல்லூரி

**அன்னை வேளாங்கண்ணி கலை மற்றும் அறிவியல் கல்லூரி** (*Annai Vailankanni Arts And Science College*), தஞ்சாவூர் என்பது இந்தியாவின் தமிழ்நாட்டில் தஞ்சாவூர் மாவட்டத்தில் தஞ்சாவூர் நகரில் உள்ள ஒரு சுயநிதி இருபாலர் பயிலும் கலை அறிவியல் கல்லூரி ஆகும். இந்தக் கல்லூரி திருச்சிராப்பள்ளி பாரதிதாசன் பல்கலைக்கழக இணைவுபெற்ற கல்லூரியாகும்.
# அன்னை வேளாங்கண்ணி கலை மற்றும் அறிவியல் கல்லூரி

## வரலாறு

அன்னை வேளாங்கன்னி கலை அறிவியல் கல்லூரி 2009ஆம் ஆண்டு சாதி, சமய வேறுபாடின்றி பல்வேறு வகையான கலாச்சார மற்றும் பல மொழி பேசும் இளைஞர்களுக்கு கல்வி வழங்கும் நோக்கில் துவக்கப்பட்டது. 2009-2010 கல்வியாண்டு முதல் இக்கல்லூரி செயல்பட்டு வருகிறது. புதுக்கோட்டை சாலையில் 4 துறைகளுடன் செயல்படத் துவங்கிய இக்கல்லூரியில் இன்று 15 துறைகளுடன் செயல்பட்டு வருகின்றது.
# அன்னை வேளாங்கண்ணி கலை மற்றும் அறிவியல் கல்லூரி

## துறைகள்

### கலை

- தமிழ்
- ஆங்கிலம்
# அன்னை வேளாங்கண்ணி கலை மற்றும் அறிவியல் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- கணின் அறிவியல்
- காட்சித் தொடர்பியல்
# பன்னாட்டுக் கலைப்பொருட்கள் மீட்பு நிறுவனம்

**பன்னாட்டுக் கலைப்பொருட்கள் மீட்பு நிறுவனம்** (**Art Recovery International**) முன்னர் இதன் பெயர் க*லை மீட்புக் குழு* என்பதாகும். 2013-ஆம் ஆண்டில் நிறுவப்பட்ட இந்நிறுவனம் இத்தாலி நாட்டின் வெனிஸ் நகரத்தை தலைமையிடமாகக் கொண்டு செயல்படுகிறது. இதன் பணி சர்வதேச கலைச் சந்தை மற்றும் பண்பாட்டுப் பாரம்பரிய நிறுவனங்களுக்கு உரிய விடாமுயற்சி, சர்ச்சை தீர்வு மற்றும் கலைப்பொருட்கள் மீட்பு சேவைகளை வழங்கும் ஒரு தனியார் நிறுவனமாகும். இந்நிறுவனம் களவாடப்பட்ட மற்றும் உரிமை கோரப்பட்ட கலைப் படைப்புகளை மீட்டெடுப்பதில் நிபுணத்துவம் பெற்றது.  
இந்நிறுவனம் காணாமல் போன கலைப்பொருட்களுக்கு உரிமை கோரும் வகையிலான, *ஆர்ட்கிளைம்* (Art Claim) எனும் தரவுத்தளத்தை 2015ஆம் ஆண்டில் அறிமுகப்படுத்தியது. 2016-ஆம் ஆண்டில் ஐக்கிய அமெரிக்காவில் இத்தனியார் நிறுவனம் ஒரு இலாப நோக்கற்ற தொண்டு நிறுவனமாக நிறுவப்பட்டது.
# பன்னாட்டுக் கலைப்பொருட்கள் மீட்பு நிறுவனம்

## வரலாறு

பன்னாட்டுக் கலைப்பொருள் மீட்பு நிறுவனம், உலகின் கலை மற்றும் தொல்லியல் அருங்காட்சியகங்களில் திருடப்பட்ட மற்றும் உரிமை கோரப்பட்ட கலைப் படைப்புகளை மீட்டெடுப்பதில் நிபுணத்துவம் பெற்ற வழக்கறிஞர் கிறிஸ்டோபர் ஏ. மரினெல்லோவால் 2013இல் நிறுவப்பட்டது. நிறுவனத்தை நிறுவுவதற்கு முன்பு, மரினெல்லோ, கலை இழப்புப் பதிவேட்டின் பொது ஆலோசகராக இருந்தார் கலை இழப்புப் பதிவேட்டின் பொது ஆலோசகராக இருந்தார். 2006-2013 வரையிலான கலை இழப்புப் பதிவேடுக்கான அனைத்து வெற்றிகரமான கலை மீட்புகளுக்கும் மரினெல்லோ பொறுப்பு வகித்தார். 2013ல், மரினெல்லோ கலைப்பொருள் இழப்பு பதிவேட்டின் (Art Loss Register) தலைவர் ஜூலியன் ராட்க்ளிஃப்பின் முறைகளில் அதிருப்தி அடைந்தார். மேலும் தனது சொந்த கலை மீட்பு நிறுவனத்தையும், திருடப்பட்ட கலைப்பொருட்களின் தரவுத்தளத்தையும் உருவாக்க முடிவு செய்தார். வழக்குகள் மற்றும் வாடிக்கையாளர்கள் இவரை பின்பற்றினர். இவர் நிறுவிய *பன்னாட்டுக் கலைப்பொருள் மீட்பு நிறுவனம்* வெற்றியையும் பாராட்டையும் பெற்றது. நிறுவனத்தின் அனைத்து சேவைகளும் சார்பு அடிப்படையில் சட்ட அமலாக்க நிறுவனங்களுக்கு வழங்கப்படுகின்றன.
# பன்னாட்டுக் கலைப்பொருட்கள் மீட்பு நிறுவனம்

## இதனையும் காண்க

- இந்தியப் பெருமை செயல்திட்டம்
# சிவகாசி மாநகராட்சி

**சிவகாசி மாநகராட்சி**, தமிழ்நாட்டின் விருதுநகர் மாவட்டத்திலுள்ள சிவகாசி சிறப்புநிலை நகராட்சி மற்றும் திருத்தங்கல் நகராட்சிப் பகுதிகளை இணைத்து 48 வார்டுகளுடன் 21 அக்டோபர் 2021 அன்று சிவகாசி மாநகராட்சி நிறுவப்பட்டது.
# சிவகாசி மாநகராட்சி

## சிவகாட்சி மாநகராட்சியின் முதல் தேர்தல்

2022 தமிழ்நாடு நகர்ப்புற உள்ளாட்சித் தேர்தலின் போது சிவகாசி மாநகராட்சிக்கு முதல் முறையாக 48 வார்டுகளுக்கு தேர்தல் நடைபெற்றது. தேர்தலில் திமுக கூட்டணி 32 வார்டுகளிலும், அதிமுக 11 வார்டுகளிலும், பாரதிய ஜனதா கட்சி 1 வார்டையும், பிறர் 4 வார்டுகளிலும் வென்றனர். இம்மாநகராட்சிக்கு முதன்முறையாக நடைபெற்ற மேயர் தேர்தலில் திமுகவின் சங்கீதா இன்பமும், துணை மேயர் தேர்தலில் விக்னேஷ் பிரியாவும் தேர்ந்தெடுக்கப்பட்டனர்.
# முதலாம் கோவிந்தராஜா

**முதலாம் குவாகா** என்றும் அழைக்கப்படும் **கோவிந்த-ராஜா** (Govindaraja I) (ஆட்சி சுமார் 809-836 பொ.ச. ), சாகம்பரி சௌகான் வம்சத்தைச் சேர்ந்த ஒரு இந்திய மன்னராவார். கூர்ஜர-பிரதிகார பேரரசர் இரண்டாம் நாகபட்டனின் ஆட்சியாளராக வடமேற்கு இந்தியாவில் உள்ள இன்றைய இராஜஸ்தானின் சில பகுதிகளை இவர் ஆட்சி செய்தார்.
# முதலாம் கோவிந்தராஜா

## வரலாறு

சாகம்பரி அரசர் மூன்றாம் பிருத்விராஜனின் (வழக்கமான நாட்டுப்புற புராணங்களில் பிருத்திவிராச் சௌகான் என்று அழைக்கப்படுகிறார்) வாழ்க்கையைப் பற்றிய ஒரு புகழ்ச்சியான சமசுகிருத காவியமான "பிருத்விராஜ விஜய"த்தின் கூற்றுப்படி, கோவிந்த ராஜா, சாகம்பரி அரசர் முதலாம் துர்லபராஜாவின் மகனும் வாரிசுமாவார். இருப்பினும், பிஜோலியா மற்றும் ஹர்ஷநாத் கோயில் கல்வெட்டுகள் துர்லபராஜாவின் வாரிசுக்கு "குவாகா" என்று பெயரிடுகின்றன. இது "கோவிந்தா" என்ற பெயரின் வடமொழி மாறுபாடாகத் தோன்றுகிறது.  
ஹர்ஷநாத் கல்வெட்டு, கோவிந்தன், பிரதிகார பேரரசர் இரண்டாம் நாகபட்டாவுடன் அடையாளம் காணப்பட்ட நாகவலோக மன்னரின் ஆட்சியாளராக இருந்ததாகக் கூறுகிறது. மேலும் இவர் ஒரு போர்வீரராக புகழ் பெற்றார் என்றும் கூறுகிறது. ஆனால் எந்த குறிப்பிட்ட போர்களையும் குறிப்பிடவில்லை.  
வம்சத்தின் குலதெய்வத்திற்கு அர்ப்பணிக்கப்பட்ட ஹர்ஷநாத கோயிலின் கட்டுமானம் கோவிந்தனால் ஆரம்பிக்கப்பட்டிருக்கலாம். இருப்பினும் அது இவரது வாரிசுகளின் ஆட்சியின் போது மட்டுமே அதன் முழு வடிவத்தை அடைந்தது. கோவிந்தனுக்குப் பிறகு இவரது மகன் இரண்டாம் சந்திரராஜா ஆட்சிக்கு வந்தார்.
# இரண்டாம் சந்திரராஜா

**இரண்டாம் சந்திர-ராஜா** (*Chandraraja* II) (ஆட்சி 836-863 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். இவர் வடமேற்கு இந்தியாவில் இன்றைய ராஜஸ்தானின் சில பகுதிகளை ஆட்சி செய்தார்.
# இரண்டாம் சந்திரராஜா

## வரலாறு

சந்திரன் தனது தந்தை கோவிந்தராஜாவிற்குப் (முதலாம் குவாகா ) பிறகு சகமனா சிம்மாசனத்தில் அமர்ந்தார். பிஜோலியா கல்வெட்டு குவாகாவின் வாரிசுக்கு ஷஷி-நிரிபா ( IAST : Śaśinṛpa) என்று பெயரிடுகிறது. இது இரண்டாம் சந்திரராஜாவின் மற்றொரு பெயராகத் தோன்றுகிறது. "சந்திர-ராஜா" , "ஷஷி-நிரிபா" என்ற இரண்டு பெயர்களும் "சந்திரன்-ராஜா" எனப் பொருள் தருகிறது.  
சாகம்பரி அரசர் மூன்றாம் பிருத்விராஜனின் (வழக்கமான நாட்டுப்புற புராணங்களில் பிருத்திவிராச் சௌகான் என்று அழைக்கப்படுகிறார்) வாழ்க்கையைப் பற்றிய ஒரு புகழ்ச்சியான சமசுகிருத காவியமான "பிருத்விராஜ விஜய"த்தில், இவர் தெளிவற்ற சொற்களைப் பயன்படுத்தி புகழப்படுகிறார். ஆனால் இவரது ஆட்சியைப் பற்றி சிறிய உறுதியான தகவல்கள் கிடைக்கின்றன. இவருக்குப் பின் இவரது மகன் இரண்டாம் கோவிந்தராஜா (இரண்டாம் குவாகா) ஆட்சிக்கு வந்தார்.
# முதலாம் சந்திரராஜா

முதலாம் **சந்திரராஜா** (ஆட்சி சுமார்759-771 பொ.ச. ) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். இவர் வடமேற்கு இந்தியாவில் இன்றைய ராஜஸ்தானின் சில பகுதிகளை ஆட்சி செய்தார்.  
சாகம்பரி அரசர் மூன்றாம் பிருத்விராஜனின் (வழக்கமான நாட்டுப்புற புராணங்களில் பிருத்திவிராச் சௌகான் என்று அழைக்கப்படுகிறார்) வாழ்க்கையைப் பற்றிய ஒரு புகழ்ச்சியான சமசுகிருத காவியமான "பிருத்விராஜ விஜய"த்தில், இவர் தனது முன்னோடியான முதலாம் விக்ரகராஜாவின் மகனாவார். இருப்பினும், பிற்கால *ஹம்மிர மகாகாவியம்*, இவரது தந்தை விக்ரகராஜாவின் மூதாதையர் நரதேவன் என்று கூறுகிறது.  
சகமான அரசர் முதலாம் விக்கராஜாவின் மகனான இவருக்குப் பிறகு இவரது சகோதரர் கோபேந்திரராஜா பதவிக்கு வந்தார். இவருக்குப் பிறகு சந்திரராஜாவின் மகன் முதலாம் துர்லபராஜா பதவிக்கு வந்தார்.
# முதலாம் துர்லபராஜா

**முதலாம் துர்லபா-ராஜா** (*Durlabharaja* I) (ஆட்சி சுமார் 784-809 பொ.ச.) சாகம்பரி சௌகான் வம்சத்தைச் சேர்ந்த ஒரு இந்திய மன்னராவார். கூர்ஜர-பிரதிகார மன்னன் வத்சராஜாவின் ஆட்சியாளராக வடமேற்கு இந்தியாவில் உள்ள இன்றைய இராஜஸ்தானின் சில பகுதிகளை இவர் ஆட்சி செய்தார்.
# முதலாம் துர்லபராஜா

## ஆரம்ப கால வாழ்க்கை

துர்லபன் சகமான மன்னர் முதலாம் சந்திரராஜாவின் மகன், மேலும் இவரது சிறிய தந்தை (சந்திரராஜாவின் சகோதரர்) கோபேந்திரராஜாவுக்குப் பிறகு பதவியேற்றார்.
# முதலாம் துர்லபராஜா

## கௌடர்களுக்கு எதிரானப் போர்

கூர்ஜர-பிரதிகார மன்னன் வத்சராஜாவின் ஆட்சியாளராக, இன்றைய வங்காளத்தின் பாலப் பேரரசுக்கு எதிராக துர்லபன் இராணுவ வெற்றியைப் பெற்றதாக வரலாற்று சான்றுகள் தெரிவிக்கின்றன.  
துர்லபனின் வாள் *கங்கா-சாகரத்தில்* ( கங்கை ஆறும் சமுத்திரமும் சங்கமிக்கும் இடம்) குளித்ததாகவும், கௌடாவின் இனிப்புச் சாற்றைச் சுவைத்ததாகவும் சாகம்பரி அரசர் மூன்றாம் பிருத்விராஜனின் (வழக்கமான நாட்டுப்புற புராணங்களில் பிருத்திவிராச் சௌகான் என்று அழைக்கப்படுகிறார்) வாழ்க்கையைப் பற்றிய ஒரு புகழ்ச்சியான சமசுகிருத காவியமான "பிருத்விராஜ விஜயம்" கூறுகிறது. இது கௌடா பகுதியில் துர்லபாவின் இராணுவ சாதனைகளை குறிக்கிறது. துர்லபனின் மகன் குவாகா கூர்ஜர-பிரதிகார மன்னன் இரண்டாம் நாகபட்டாவின் ஆட்சியாளராக இருந்ததாக அறியப்படுகிறது. துர்லபனும் பிரதிகாரர்களின் நிலப்பிரபுத்துவம் கொண்டவராக இருந்தார். அநேகமாக நாகபட்டாவின் தந்தை வத்சராஜாவின் ஆட்சியாளர் என்று இது அறிவுறுத்துகிறது. இந்த கோட்பாடு ரதன்பூர் தகடு கல்வெட்டால் ஆதரிக்கப்படுகிறது. இது கௌடா பகுதியில் வத்சராஜாவின் வெற்றிகரமான இராணுவப் பிரச்சாரத்தைக் குறிக்கிறது.  
துர்லபன், பால மன்னன் தர்மபாலனுக்கு எதிரான வத்சராஜாவின் போரின் போது கௌடாவில் தனது வெற்றிகளைப் பெற்றதாகத் தெரிகிறது. பாலர்கள் அவ்வப்போது பிரதிகாரர்களுடன் மோதலில் ஈடுபட்டனர். பொ.ச.812 தேதியிட்ட பரோடா கல்வெட்டு கௌடா மன்னன் தர்மபாலனின் மீது நாகபட்டாவின் வெற்றியையும் குறிக்கிறது.  
இங்குள்ள "கௌடா" என்பது இன்றைய உத்தரபிரதேசத்தில் உள்ள கங்கா-யமுனா தோவாபைக் குறிக்கிறது என்று வரலாற்றாசிரியர் ஆர்.சி.மஜும்தார் கருதுகிறார். தசரத சர்மா மற்றும் ரீமா ஹூஜா போன்ற பிற வரலாற்றாசிரியர்கள், வங்காளத்தில் உள்ள கௌட பகுதியுடன் இதை அடையாளப்படுத்துகின்றனர். இது முக்கிய பாலப் பிரதேசமாக இருந்தது.  
இரதன்பூர் கல்வெட்டின் படி, தர்மபாலன் தனது இரண்டு வெள்ளை அரச குடைகளை பறித்து, தப்பி ஓடியதால், பிரதிகாரர்களின் படைகள் பின்தொடர்ந்தன. தீவிப் போரின் மூலம், வட இந்தியாவின் பெரும்பகுதியை, மேற்கில் தார்ப் பாலைவனம் முதல் கிழக்கில் வங்காளத்தின் எல்லைகள் வரை, வத்சராஜா தனது ஆதிக்கத்தை விரிவுபடுத்தினார் என்று கல்வெட்டு தெரிவிக்கிறது.  
வத்சராஜா மற்றும் தர்மபாலன் இருவரும் பின்னர் இராஷ்டிரகூட மன்னர் துருவனால் அடக்கப்பட்டனர். கிபி 793 இல் துருவன் இறந்ததால், கௌடாவில் துர்லபனின் இராணுவ வெற்றிகள் இந்த வருடத்திற்கு முன்பே தேதியிடப்படலாம்.
# முதலாம் துர்லபராஜா

## வாரிசு

துர்லபனுக்குப் பிறகு இவரது மகன் முதலாம் கோவிந்தராஜா என்கிற குவாகா ஆட்சிக்கு வந்தார்.
# ஓனோபைட்டா

**ஓனோபைட்டா** (*Oenophyta* அல்லது *Oinophyta* என்பது பண்டைய போயோட்டியாவில் இருந்த நகரம் ஆகும். முதல் பெலோபொன்னேசியப் போரின் போது, கி.மு. 457 இல் இங்கு நடந்த ஓனோபிட்டா போரில் மிரோனைட்சின் கீழ் ஏதெனியர்கள் போயோட்டியன் கூட்டணியின் மீது குறிப்பிடத்தக்க ஒரு வெற்றியை ஈட்டினர். இந்த வெற்றியைத் தொடர்ந்து தனக்ரா அழிக்கப்பட்டது. இதனால், இது அட்டிகாவின் எல்லையிலிருந்து வெகு தொலைவில் இல்லாத பிந்தைய நகரப் பகுதியில் இருந்தது என்பதில் சிறிதும் சந்தேகம் இல்லை. மேலும் இதன் பெயரானது முக்கியமாக மது உற்பத்தி செய்யப்பட்ட இடம் என்பதைக் காட்டுகிறது, அதற்காக தனக்ரா பிரதேசம் கொண்டாடப்பட்டது.  
இதன் தளம் நவீன ஒய்னோஃபைட்டா (ஸ்டானியேட்ஸ்) அருகே அமைந்துள்ளது.
# நிரஞ்சன் நாத் வாஞ்சூ

**நிரஞ்சன் நாத் வாஞ்சூ** (*N. N. Wanchoo*)(வான்சு என்றும் உச்சரிக்கப்படுகிறது) (1 மே 1910 - 20 அக்டோபர் 1982) என்பவர் ஓர் மூத்த அரசு ஊழியர் மற்றும் இந்தியாவில் கேரளா மற்றும் மத்தியப் பிரதேச மாநிலங்களின் ஆளுநராக இருந்தவர் ஆவார். இவர் தனது ஆரம்பக் கல்வியினை மத்தியப் பிரதேசத்தின் நவ்காங்கில் (1916-ஜூலை 1920) முடித்தார். லாகூரில் உள்ள அரசு கல்லூரி மற்றும் கேம்பிரிச்சு கிங்ஸ் கல்லூரி மற்றும் இங்கிலாந்து ராயல் பாதுகாப்புக் கல்லூரியில் கல்லூரிக் கல்வியினை முடித்தார். பின்னர் 14 அக்டோபர் 1977 முதல் 16 ஆகத்து 1978 வரை மத்தியப் பிரதேச ஆளுநராகப் பணியாற்றினார் . கைலாஷ் சந்திர ஜோஷி மற்றும் வீரேந்திர குமார் சக்லேச்சா ஆகியோர் இக்காலத்தில் முதல்வர்களாகப் பணியாற்றினர்.
# நிரஞ்சன் நாத் வாஞ்சூ

## பிறபணிகள்

இந்தியாவில் பின்தங்கிய பகுதிகளுக்கான தொழில்துறை மேம்பாடு மற்றும் இந்த பகுதிகளில் உள்ள தொழில்களுக்கு நிதி மற்றும் நிதி ஊக்குவிப்புகளைப் பரிந்துரைப்பதற்கான ஒரு குழுவின் தலைவராகத் திட்டக்குழு இவரை நியமித்தது. வான்சூ குழு, சில பகுதிகளைத் தேர்ந்தெடுத்து, நிதி மற்றும் நிதி ஆதாரங்களைச் செலவழித்து வளர்ச்சித் துருவங்களாக மாற்றுவதற்குப் பரிந்துரைத்தது. அனைத்து பின்தங்கிய பகுதிகளிலும் வளங்களை ஒரே மாதிரியாகப் பயன்படுத்தவும் பரிந்துரைத்தது. இவர் 1982-ல் தில்லி நகர்ப்புற கலை ஆணையத்தின் தலைவராகவும் இருந்தார். இவர் 20 அக்டோபர் 1982-ல் இறந்தார்.
# இரண்டாம் துர்லபராஜா

**இரண்டாம் துர்லபராஜா** (*Durlabharaja* II) (ஆட்சி சுமார் 998-1012 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.
# இரண்டாம் துர்லபராஜா

## வரலாறு

துர்லப-ராஜா சகமான மன்னர் சிம்மராஜாவின் மகன். இவர் தனது சகோதரர் இரண்டாம் விக்ரகராஜாவுக்குப் பிறகு சகமானாவின் சிம்மாசனத்தில் அமர்ந்தார். விக்ரகராஜாவின் ஹர்ஷநாத் கோயில் இரண்டு சகோதரர்களை இராமர் - இலட்சுமணன் மற்றும் கிருட்டிணன் - பலராமனுடன் ஒப்பிடுகிறது. இவருக்கு சந்திரராஜா மற்றும் கோவிந்தராஜா என்ற இரண்டு சகோதரர்கள் இருந்தனர் (அதே பெயர்களைக் கொண்ட சகமான மன்னர்களுடன் குழப்பமடைய வேண்டாம்).  
துர்லபனின் ஆட்சிக் காலத்தின் பொ.ச.999 தேதியிட்ட இரண்டு கல்வெட்டுகள் பர்பத்சரில் உள்ள கின்சாரியா மற்றும் இராஜஸ்தானில் உள்ள சக்ராய் ஆகிய இடங்களில் கண்டுபிடிக்கப்பட்டுள்ளன. சக்ராய் கல்வெட்டின் படி, இவர் மகாராஜாதிராஜா ("மன்னர்களுக்கெல்லாம் மன்னன்") என்ற பட்டத்தை ஏற்றுக்கொண்டார். கின்சாரியா கல்வெட்டு இவர் *துர்லங்கியா-மேரு* என்று அழைக்கப்பட்டதாகக் கூறுகிறது, இது அவரது எதிரிகள் அவரது கட்டளைகளுக்குக் கீழ்ப்படிந்ததைக் குறிக்கிறது. அசோசித்தனா அல்லது ரசோசித்தன மண்டலத்தை இவர் கைப்பற்றியதாகவும் கல்வெட்டு கூறுகிறது. இது இன்றைய ரோத்தக் மாவட்டமாக இருக்கலாம் என்று வரலாற்றாசிரியர் ஆர்.பி. சிங் ஊகிக்கிறார். துர்லபன், தோமரா அரசனிடமிருந்து இப்பகுதிகளைக் கைப்பற்றியிருக்கலாம்.  
அஸ்திகுந்தி இராஷ்டிரகூட கிளையின் தலைவரான தவாலாவின் பொ.ச. 996 தேதியிட்ட கல்வெட்டில் இவரைப் பற்றிய ஒரு குறிப்பில் காண்கிறார். இந்த கல்வெட்டின் படி, துர்லபனால் தாக்கப்பட்ட மகேந்திரன் என்ற மன்னனுக்கு தவாலா உதவ வந்தான். துர்லபனின் போட்டியாளர்களான சௌலுக்கியர்களின் நிலப்பிரபுத்துவத்தில் இருந்த சமகால நாட்டுல சாஹமான அரசருடன் இந்த மகேந்திரனை அடையாளம் காணலாம். மகேந்திரனை விடுவிக்க தவாலா ராஜதந்திரம் மற்றும் பலம் இரண்டையும் பயன்படுத்தியதாக கல்வெட்டு கூறுகிறது. வரலாற்றாளர் டி.ஆர். பண்டார்கரின் கூற்றுப்படி, தவாலாவின் கல்வெட்டில் குறிப்பிடப்பட்டுள்ள துர்லபராஜா வேறொரு அரசரான துர்லபராஜா சோலங்கியராக இருக்கலாம் .  
ஆரம்பகால இடைக்கால முஸ்லிம் வரலாற்றாசிரியர்கள், |அஜ்மீரின் ஆட்சியாளர் பொ.ச.1008 -இல் கசினியின் மகுமூத்துக்கு எதிராக ஆனந்தபாலனுக்கு ஆதரவாக இந்து ஷாகி அரசர்களின் கூட்டமைப்பில் சேர்ந்தார் என்று கூறுகின்றனர். ஆர்.பி. சிங் இந்த ஆட்சியாளரை துர்லபராஜா என்று அடையாளப்படுத்துகிறார். மகுமூத் இந்துப் பிரதேசங்களை மீண்டும் மீண்டும் சூறையாடுவதைத் தடுக்க கூட்டமைப்பு தவறிவிட்டது.  
துர்லபனின் துணை அதிகாரிகளில், மாதவன் என்ற மந்திரியும், தாதிசிக சாச்சா என்ற நிலப்பிரபுவும் அறியப்படுகிறார்கள். இவருக்குப் பிறகு இவரது சகோதரர் மூன்றாம் கோவிந்தராஜா ஆட்சிக்கு வந்தார்.
# சுல்தான் சிங்

**சுல்தான் சிங்** (*Sultan Singh*)(19 செப்டம்பர் 1923 - 16 திசம்பர் 2014) என்பவர் ஓர் இந்திய அரசியல்வாதி ஆவார். இவர் பஞ்சாப் சட்ட மேலவை உறுப்பினராகவும் பின்னர் மாநிலங்களவை உறுப்பினராகவும் இருந்தார். இவர் திரிபுரா மாநிலத்தின் ஐந்தாவது ஆளுநராக 1989 முதல் 1990 வரை பணியாற்றினார். சிங் 16 திசம்பர் 2014 அன்று தில்லியில் உள்ள ராம் மனோகர் லோஹியா மருத்துவமனையில் நீண்ட காலமாக உடல் நலக்குறைவு காரணமாகச் சிகிச்சைக்குப் பின் இறந்தார்.
# சுல்தான் சிங்

## இளமை

சுல்தான் சிங் (செப்டம்பர் 19, 1923-திசம்பர் 12, 2014) அரியான மாநிலம் ரோஹ்தக் மாவட்டத்தில் நிஜாம்பூர் மசுரா கிராமத்தில் பிறந்தார். இந்த கிராமம் இப்போது சோனிபட் மாவட்டத்தின் (தாசில் - கார்கோடா) பகுதியாக உள்ளது. இவர் இராணுவத்தில் சேர்ந்து பணியாற்றினார். இப்பணியின் போது புரட்சியாளர்களுடன் தொடர்புகளை வளர்த்துக் கொண்டார். இந்தியச் சுதந்திரப் போராட்டத்தில் பங்கேற்பதற்காக ராணுவத்திலிருந்து விலகி கொல்கத்தா சென்றார். சில காங்கிரசு தலைவர்களுடன் தொடர்பு கொண்டு அக்கட்சியில் இணைந்தார்.
# சுல்தான் சிங்

## அரசியல்

இந்தியா சுதந்திரம் அடைந்த பிறகு, இவர் பஞ்சாப் சட்ட மேலவை உறுப்பினராகவும் பின்னர், மக்களவை உறுப்பினராகவும் (மூன்று முறை) பணியாற்றினார். 1978 முதல் 1986 வரை அரியானா மாநில காங்கிரசின் தலைவராகவும் இருந்தார். பின்னர் 1989 முதல் 1990 வரை திரிபுரா ஆளுநராகப் பணியாற்றினார்.
# கைலாசு பதி சின்ஹா

**கைலாசு பதி சின்ஹா** (*Kailash Pati Sinha*) என்பவர் ஓர் இந்திய அரசியல்வாதி ஆவார். பீகார் மாநிலத்தினைச் சார்ந்த இவர் இந்தியத் தேசிய காங்கிரசு கட்சியினைச் சார்ந்தவர். இவர் இந்திய தேசிய காங்கிரசின் உறுப்பினராகப் பீகாரின் நாலந்தா நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.
# சித்தேஷ்வர் பிரசாத்

**சித்தேஷ்வர் பிரசாத்** (*Siddheshwar Prasad*)(பிறப்பு 19 சனவரி 1929) என்பவர் இந்தியத் தேசிய காங்கிரசைச் சேர்ந்த இந்திய அரசியல்வாதி ஆவார். இவர் 1962, 1967 மற்றும் 1971ஆம் ஆண்டுகளில் பீகாரின் நாலந்தா தொகுதியிலிருந்து இந்திய நாடாளுமன்றத்தின் கீழவையான மக்களவைக்குத் தேர்ந்தெடுக்கப்பட்டார். முன்னதாக பீகாரில் உள்ள நாலந்தா கல்லூரியில் பேராசிரியராக இருந்தார். சூன் 1995 முதல் சூன் 2000 வரை திரிபுரா ஆளுநராகச் செயல்பட்டார்.
# துஷாரா விஜயன்

**துஷாரா விஜயன்** (*Dushara Vijayan*), ஒரு தமிழ்த் திரைப்பட நடிகை ஆவார். *போதை ஏறி புத்தி மாறி* (2019) என்கிற திரைப்படத்தில் அறிமுகமான பிறகு, *சார்பட்டா பரம்பரை* (2021) *அன்புள்ள கில்லி* (2022) உள்ளிட்ட திரைப்படங்களில் நடித்துள்ளார்.
# துஷாரா விஜயன்

## தொழில்

துஷாரா திண்டுக்கல்லில் பிறந்தவர். கோவை சென்று பொறியியல் படித்தார். ஒரு கட்டத்தில் பொறியியல் படிப்பை விட்டுவிட்டு, ஆடை வடிவமைப்பியல் படித்தார். 2019-ஆம் ஆண்டு புதுமுகங்கள் தயாரித்து வெளியான *போதை ஏறி புத்தி மாறி* என்ற திரைப்படத்தில் அறிமுகமானார். 2021 ஆம் ஆண்டு *சார்பட்டா பரம்பரையின்* நாயகியாகி நடிப்பில் அனைவரது கவனத்தையும் ஈர்த்தார். 2022 ஆம் ஆண்டில் நாயை அடிப்படையாக வைத்து தயாரிக்கப்பட்டுள்ள *அன்புள்ள கில்லி* படத்தில் நடித்துள்ளார்.  
2021 ஆம் ஆண்டு வெளியான குத்துசண்டை விளையாட்டை மையமாகக் கொண்ட சார்பட்டா பரம்பரை திரைப்படம் துசாராவிற்கு திருப்பு முனையாக அமைந்தது. 1970 ஆம் ஆண்டுகளில் வாழ்ந்த சென்னைப் பெண்ணாக இவர் திரைப்படத்தில் தோன்றினார். இயக்குநர் பா. ரஞ்சித் சமூக வலைத்தளத்தில் இவரின் புகைப்படத்தை பார்த்து இருபது நிமிட நேர்காணலுக்கு பின்னர் தேர்வு செய்தார். துஷாராவின் நடிப்பு பாராட்டைப் பெற்றது.
# துஷாரா விஜயன்

## திரைப்படவியல்

| **ஆண்டு** | **திரைப்படம்** | **பாத்திரம்** | **குறிப்பு** |
| --- | --- | --- | --- |
| 2019 | *போதை ஏறி புத்தி மாறி* | சனனி |  |
| 2021 | *சார்பட்டா பரம்பரை* | மாரியம்மா |  |
| 2022 | *அன்புள்ள கில்லி* | அன்விதா |  |
| *நட்சத்திரம் நகர்கிறது* | ரெனே (தமிழ்) |  |  |
| 2023 | *கழுவேத்தி மூர்க்கன்* | கவிதா |  |
| *அநீதி* | சுப்புலட்சுமி |  |  |
| 2024 | *ராயன்* | துர்கா |  |
| *வேட்டையன் (திரைப்படம்)* | சரண்யா |  |  |
| 2025 | வீர தீர சூரன் | கலைவாணி | } |
# கவாச்

**கவாச்** (*Kavach*) என்பது இந்திய ரயில்வேயின் தானியங்கி தொடருந்து பாதுகாப்பு கருவியாகும். இது முழுமையாக உள்நாட்டில் உருவாக்கப்பட்ட தொழில்நுட்பமாகும். இந்த தொழில்நுட்பத்தை ரயில்வேயின் வடிவமைப்பு ஆய்வு அமைப்பான ஆர்டிஎஸ்ஓ உருவாக்கியுள்ளது.
# கவாச்

## பரிசோதனை

தெற்கு மத்திய ரயில்வேயில் சிக்கந்தராபாத் பிரிவில் குல்லாகுடா-சிட்கிட்டா தொடருந்து நிலையங்களுக்கிடையே கவாச் தொழில்நுட்பம் மார்ச் 4, 2022ல் பரிசோதனை செய்யப்பட்டது. இரண்டு தொடருந்து என்ஜின்கள் ஒரே இருப்புப் பாதையில் எதிர் எதிர் திசையில் மோதுவது போல் போன்ற சூழ்நிலை உருவாக்கப்பட்டது. இவற்றில் ஒரு என்ஜினில் ரயில்வே அமைச்சர் அஸ்வினி வைஷ்னவும் மற்றொரு என்ஜினில் ரயில்வே போர்டு தலைமை செயல் அதிகாரியும் பயணம் செய்தனர். இந்த என்ஜின்களில் பொருத்தப்பட்டிருந்த கவாச் கருவிகள் ஒரே தடத்தில் எதிர் எதிரே தொடருந்துகள் வருவதை கண்டுகொண்டு சுமார் 380 மீட்டர் இடைவெளியில் என்ஜின்களை தானாகவே நிறுத்தியது. இதன் மூலம் கவாச் கருவி பரிசோதனை வெற்றிகரமாக செயல்பட்டதாக அறிவிக்கப்பட்டது.
# கவாச்

## இதனையும் காண்க

- தானியங்கி தொடருந்து பாதுகாப்பு
- தொடருந்துகள் மோதல் எதிர்ப்புக் கருவி
- இரயில்வே பாதுகாப்பு ஆணையம்
# பேகம் கம்ருன் நகர்

**பேகம் கம்ருன் நகர்** (*Begum Kamrun Nahar*) வங்காள தேசத்தின் தகவல் மற்றும் ஒலிபரப்பு அமைச்சகத்தின் முன்னாள் செயலாளர் ஆவார். வங்களாதேசத்தில் முதன்மை தகவல் அதிகாரியாக பதவிக்கு வந்த முதல் பெண் என்ற சிறப்புக்கு உரியவராக இவர் கருதப்படுகிறார். பெண்கள் மற்றும் குழந்தைகள் விவகார அமைச்சகத்தின் முன்னாள் செயலாளராகவும் இருந்தார்.
# பேகம் கம்ருன் நகர்

## ஆரம்ப கால வாழ்க்கை

**பேகம் கம்ருன் நகர்** பிராமன்பரியா மாவட்டத்தில் பிறந்தார். 1983 ஆம் ஆண்டில் டாக்கா பல்கலைக்கழகத்தின் சமூக நலன் மற்றும் ஆராய்ச்சி நிறுவனத்தில் முதுகலை படிப்பை முடித்தார் . வங்காள தேசத்தின் அச்சக நிறுவனத்தில் பத்திரிக்கை துறையில் பட்டயமும் படித்துள்ளார்.
# பேகம் கம்ருன் நகர்

## தொழில்

1984 ஆம் ஆண்டு வங்காள தேசத்தின் குடிமைப் பணியில் நிர்வாகப் பணியாளராகச் சேர்ந்தார்.  
2017 ஆம் ஆண்டு பிப்ரவரி மாதத்தில் பத்திரிகைத் தகவல் துறையில் முதன்மை தகவல் அதிகாரியாக நியமிக்கப்பட்டார். முதன்மை தகவல் அதிகாரி பதவியை வகித்த முதல் பெண்மணி என்ற சிறப்பும் கிடைத்தது.  
2019 ஆம் ஆண்டு சனவரி மாதம் 25 ஆம் தேதியன்று பெண்கள் மற்றும் குழந்தைகள் விவகார அமைச்சகத்தின் செயலாளராக நகர் நியமிக்கப்பட்டார்.  
நவம்பர் 2020 ஆம் ஆண்டு நவம்பர் மாதம் தகவல் மற்றும் ஒலிபரப்பு அமைச்சகத்தில் செயலாளராகப் பணியாற்றியபோது ஓய்வுக்குப் பிந்தைய விடுப்பில் சென்றார். காசா மியா என்பவர் இவருக்குப் பதிலாக தகவல் மற்றும் ஒளிபரப்பு அமைச்சகத்தின் செயலாளராக நியமிக்கப்பட்டார்.
# பேகம் கம்ருன் நகர்

## தனிப்பட்ட வாழ்க்கை

வங்காளதேசத்தின் அமைச்சரவை செயலாளரான கந்தகர் அனோவருல் இசுலாமை நகர் மணந்தார். இவர்களுக்கு இரண்டு குழந்தைகள் உள்ளனர். 2020 ஆம் ஆண்டு சூன் மாதத்தில் கோவிட் நோய்த் தொற்று பரவலின் போது தொற்றுநோயால் பாதிக்கப்பட்டார்.
# அஸ்வினி வைஷ்னவ்

**அசுவினி வைஷ்ணவ்** (*Ashwini Vaishnaw*)(பிறப்பு: சூலை 18, 1970) என்பவர் இந்திய அரசியல்வாதியும் முன்னாள் இந்திய ஆட்சிப் பணி அதிகாரியும் ஆவார். இவர் தற்போது 39-ஆவது இரயில்வே, 55-ஆவது தகவல் தொடர்பு மற்றும் 2-ஆவது மின்னணு மற்றும் தகவல் தொழில்நுட்ப அமைச்சர் ஆவார். இவர் இந்திய அரசாங்கத்தில் 2021 முதல் அமைச்சராகவும், ஒடிசாவை பிரதிநிதித்துவப்படுத்தும் மாநிலங்களவை உறுப்பினராக 2019 முதல் உள்ளார். இவர் பாரதீய ஜனதா கட்சியின் உறுப்பினர் ஆவார். முன்னதாக 1994-இல், ஒடிசா மாநில இந்திய நிர்வாகப் பணியில் சேர்ந்த வைஷ்ணவ், ஒடிசாவில் நீண்ட காலம் பணியாற்றியுள்ளார்.
# அஸ்வினி வைஷ்னவ்

## கல்வியும் பணியும்

இராசத்தான் மாநிலம் பாலி மாவட்டத்தில் உள்ள ஜீவந்த் கல்லன் கிராமத்தில் வசித்தவர் வைஷ்ணவ். பின்னர், இவரது குடும்பம் சோத்பூர் நகருக்கு குடியேறியது. வைஷ்ணவ் ஜோத்பூரில் உள்ள புனித அந்தோணியார் பள்ளியிலும், ஜோத்பூரில் உள்ள மகேசு பள்ளியிலும் பள்ளிப்படிப்பை முடித்தார். இவர் 1991-ல் ஜோத்பூரில் உள்ள எம்.பி.எம். பொறியியல் கல்லூரியில் மின்னணு தொலைதொடர்பு பொறியியல் படிப்பில் தங்கப் பதக்கத்துடன் பட்டம் பெற்றார். பின்னர் இந்திய தொழில்நுட்பக் கழகம், கான்பூரில் தனது முதுநிலை தொழில்நுட்ப படிப்பினை முடித்தார். 1994-ல் அகில இந்திய தரவரிசையில் 27 உடன் இந்திய ஆட்சிப் பணிக்கு தேர்வு செய்யப்பட்டார். 2008-ல், வைஷ்ணவ் அமெரிக்காவில் உள்ள பென்சில்வேனியா பல்கலைக்கழகத்தின் வார்டன் பள்ளியில் வணிக நிர்வாகவியல் முது நிலைப் படிப்பினை முடித்தார்.  
முதுநிலை நிர்வாகவியல் படிப்பிற்கு பின்னர், வைஷ்ணவ் இந்தியா திரும்பினார். ஜி.ஈ. போக்குவரத்து நிர்வாக இயக்குநராக சேர்ந்தார். இதைத் தொடர்ந்து, இவர் சீமென்சில் துணைத் தலைவராக சேர்ந்தார். லோகோமோட்டிவ்ஸ் & ஹெட் நகர்ப்புற உள்கட்டமைப்பு உத்தி பிரிவில் பணியாற்றினார். முன்னதாக, இவர் மோர்முகாவ் துறைமுக அறக்கட்டளையின் துணைத் தலைவராகவும் பணியாற்றியுள்ளார். இதனால் பொது மற்றும் தனியார் துறை நிறுவனங்களில் பணி அனுபவம் பெற்றவராவார்.  
2012ஆம் ஆண்டில், இவர் பெருநிறுவன துறையை விட்டு வெளியேறி. குசராத்தில் திரீ டீ ஆட்டோ லாஜிஸ்டிக்ஸ் பிரைவேட் லிமிடெட் மற்றும் வீ ஜீ ஆட்டோ காம்பொனென்ட்ஸ் பிரைவேட் லிமிடெட் ஆகிய இரண்டு வாகன உதிரிபாகங்கள் உற்பத்தி அலகுகளையும் நிறுவினார்.
# 1971 தென்கிழக்கு ஆசிய தீபகற்ப விளையாட்டுகள்

**1971 தென்கிழக்கு ஆசியத் தீபகற்ப விளையாட்டுகள்**; (மலாய்: *Sukan Semenanjung Asia Tenggara 1971*; ஆங்கிலம்: *1971 Southeast Asian Peninsular Games*) என்பது 6-ஆவது தென்கிழக்கு ஆசியத் தீபகற்ப விளையாட்டுகள் ஆகும்.  
**சியாப்** விளையாட்டுக் கூட்டமைப்பால் *(SEAP Games Federation)* உருவாக்கப்பட்ட விளையாட்டுப் போட்டி நிகழ்ச்சி. *1971 தென்கிழக்கு ஆசியத் தீபகற்ப விளையாட்டுகள்*, தென்கிழக்கு ஆசிய விளையாட்டு வீரர்களுக்கான பல்வகை விளையாட்டு நிகழ்வின் ஆறாவது விளையாட்டு நிகழ்ச்சி ஆகும்.  
மலேசியா, கோலாலம்பூர் நகரில் 1971 டிசம்பர் 6-ஆம் தேதி முதல் டிசம்பர் 13-ஆம் தேதி வரை, 15 விளையாட்டுகளுடன் நடைபெற்றது. 1965-க்குப் பிறகு மலேசியா இரண்டாவது முறையாக, இந்த விளையாட்டுப் போட்டிகளை நடத்தியது.  
அடுத்த தென்கிழக்கு ஆசியத் தீபகற்ப விளையாட்டுகளில், பிலிப்பைன்ஸ் மற்றும் இந்தோனேசியா இரு நாடுகளையும் உள்ளடக்கி விரிவுபடுத்துமாறு மலேசியா, சிங்கப்பூர் ஆகிய நாடுகள் தாய்லாந்திற்கு அழுத்தம் கொடுத்தன. இருப்பினும் பயனில்லை.  
கோலாலம்பூர், மெர்டேகா அரங்கத்தில் *(Stadium Merdeka)*; மலேசியாவின் மாமன்னர் அப்துல் ஹலீம் *(Ismail Nasiruddin)*, இந்த விளையாட்டு நிகழ்வை அதிகாரப் பூர்வமாகத் தொடக்கி வைத்தார்.
# 1971 தென்கிழக்கு ஆசிய தீபகற்ப விளையாட்டுகள்

## விளையாட்டுகள்

### பங்கேற்பு நாடுகள்

-
-
-
- <small>(புரவலர்)</small>
-
-
-
# 1971 தென்கிழக்கு ஆசிய தீபகற்ப விளையாட்டுகள்

## விளையாட்டுகள்

### விளையாட்டு

- நீச்சல்
- தடகளம்
- இறகுப்பந்தாட்டம்
- கூடைப்பந்து
- குத்துச்சண்டை
- மிதிவண்டி ஓட்டப்பந்தயம்
- கால்பந்து
- வளைதடிப் பந்தாட்டம்
- ஜுடோ
- சேப்பாக் தக்ராவ்
- குறி பார்த்துச் சுடுதல்
- மேசைப்பந்தாட்டம்
- டென்னிசு
- கைப்பந்தாட்டம்
- பாரம் தூக்குதல்
# 1971 தென்கிழக்கு ஆசிய தீபகற்ப விளையாட்டுகள்

## விளையாட்டுகள்

### பதக்க அட்டவணை

| 1 | align= | 44 | 27 | 38 | 109 |  |
| --- | --- | --- | --- | --- | --- | --- |
| 3 | align= | 32 | 33 | 31 | 96 |  |
| 4 | align= | 20 | 28 | 13 | 61 |  |
| 5 | align= | 17 | 18 | 18 | 53 |  |
| 6 | align= | 3 | 6 | 9 | 18 |  |
| 7 | align= | 0 | 1 | 4 | 5 | } |
# மூவெத்தில் சிட்ரேட்டு

**மூவெத்தில் சிட்ரேட்டு** (*Triethyl citrate*) என்பது சிட்ரிக் அமிலத்தின் ஓர் எசுத்தர் ஆகும். C<sub>12</sub>H<sub>20</sub>O<sub>7</sub> என்ற மூலக்கூற்று வாய்ப்பாட்டால் இது விவரிக்கப்படுகிறது. நிறமற்ற மணமற்ற நீர்மமான மூவெத்தில் சிட்ரேட்டு ஐ1505 என்ற எண்ணிடப்பட்டு ஓர் உணவு சேர்க்கைப் பொருளாகப் பயன்படுத்தப்படுகிறது. நுரைகளை நிலைநிறுத்துவதற்கு, குறிப்பாக முட்டையின் வெள்ளைக்கருவை அடித்து நிலைநிறுத்தவும் மருந்துகளின் மேற்பூச்சுககாகவும் நெகிழிகளிலும் இது பயன்படுத்தப்படுகிறது.  
பாலிவினைல் குளோரைடு மற்றும் அதையொத்த நெகிழிகளுக்கு ஒரு நெகிழியாக்கியாகவும் மூவெத்தில் சிட்ரேட்டு பயன்படுத்தப்படுகிறது.
புகையிலையை புகைக்கும் அனுபவத்தை கொடுக்கப் பயன்படும் நிகோடின் அடிப்படையிலான நீர்மத்தைக் கொண்ட சிகரெட் வடிவ சாதனங்களில் போலி பால்மமாக்கியாக இதை பயன்படுத்துகிறார்கள். உணவுப் பொருட்களில் பயன்படுத்தப்படும் லெசித்தின் போன்றே மூவெத்தில் சிட்ரேட்டு செயல்படுகிறது, ஆனால் லெசித்தினிடம் இல்லாத ஆவியாதல் சாத்தியம் இச்சேர்மத்தில் உள்ளது.
# இலாலன் பிரசாத் சிங்

**இலாலன் பிரசாத் சிங்** (*Lallan Prasad Singh*)(1912-17 அக்டோபர் 1998) என்பவர் அசாம் (1973-80), மணிப்பூர் (1973-80, 1982-83), மேகாலயா (1973-80), நாகாலாந்து (1973-81), மற்றும் திரிபுரா (1973–80) ஆகிய இந்திய மாநிலங்களின் ஆளுநராக இருந்தவர் ஆவார்.
# இலாலன் பிரசாத் சிங்

## பிறப்பும் இறப்பும்

சிங் 1912-ல் இந்தியாவின் பீகார் மாநிலத்தில் பக்ஸரில் பிறந்தார். 17 அக்டோபர் 1998 அன்று புது தில்லியில் இறந்தார்.
# இலாலன் பிரசாத் சிங்

## குடும்பம்

இவர் மனோரமா சிங் (நீ மேத்தா) என்பவரை மணந்தார் மற்றும் வினிதா, நந்தினி, விஜய் மற்றும் பிரியதர்ஷினி ஆகிய நான்கு குழந்தைகளைப் பெற்றார்.
# இலாலன் பிரசாத் சிங்

## அரசுப்பணி

இம்பீரியல் குடிமைப் பணியில் 1936 தொகுதி உறுப்பினரான இவர் 9 செப்டம்பர் 1936 இல் இந்தியக் குடிமைப் பணியில் சேர்ந்தார். 1947-ல் சுதந்திரத்திற்குப் பிறகு, இவர் இந்திய நிர்வாக சேவையில் நீண்ட குறிப்பிடத்தக்க அளவில் பணிபுரிந்தார். பீகாரின் முதல் சுதந்திர அரசாங்கத்தின் போது (1946-61) இவர் தலைமைச் செயலாளராக இருந்தார். முதல் பீகார் முதல்வர் எஸ். கே. சிங் மற்றும் துணை முதல்வர் மற்றும் நிதி அமைச்சர் அனுக்ரா நரேன் சின்ஹா ஆகிய இருவரின் நம்பிக்கையைப் பெற்றவராகச் செயல்பட்டார். இந்தியாவின் உள்துறை செயலாளர், ஐந்து வடகிழக்கு மாநிலங்களின் ஆளுநர் மற்றும் நேபாளத்திற்கான இந்தியத் தூதர் உட்ப்பட பல முக்கிய நிர்வாகப் பதவிகளையும் இவர் வகித்துள்ளார்.
# இலாலன் பிரசாத் சிங்

## புத்தக வெளியீடு

சிங் தனது அதிகாரத்துவ வாழ்க்கையைத் தவிர, இரண்டு புத்தகங்களையும் எழுதியுள்ளார். அவை 1) *லால் பகதூர் சாஸ்திரியின் உருவப்படம்: மிகச்சிறந்த காந்தியவாதி* மற்றும் 2) *இந்தியாவில்* *தேர்தல் சீர்திருத்தம்*.
# இலாலன் பிரசாத் சிங்

## விருது

இவருக்கு இந்திய அரசு, 1999-ல் இறப்பிற்கு பிறகு பத்ம விபூசண் விருது வழங்கியது.
# இலாலன் பிரசாத் சிங்

## மேலும் பார்க்கவும்

- 1975 இன் ஷில்லாங் ஒப்பந்தம்
# சை. மு. உ. பர்னி

**சையத் முசாபர் உசைன் பர்னி** (*S. M. H. Burney*) 14 ஆகஸ்ட் 1924 - 7 பிப்ரவரி 2014) என்பவர் ஓர் அரசு ஊழியர், திரிபுரா, நாகாலாந்து, ஹரியானா மற்றும் இமாச்சலப் பிரதேசம் ஆகிய மாநிலங்களின் ஆளுநர் மற்றும் தேசிய சிறுபான்மை ஆணையத்தின் தலைவராக இருந்தவர் ஆவார்.  
பர்னி உத்தரப்பிரதேசத்தில் உள்ள பரேலி கல்லூரியின் முன்னாள் மாணவர். இவர் ஒரிசா தொகுதி இந்திய ஆட்சிப் பணி அதிகாரி ஆவார். இவர் இம்மாநிலத்தின் தலைமைச் செயலாளராகவும் பணியாற்றியுள்ளார். 1981 மற்றும் 1984க்கு இடையில், நாகாலாந்து, திரிபுரா மற்றும் மணிப்பூர் ஆளுநராகவும், 1987 முதல் 1988 வரை இமாச்சலப் பிரதேசம் மற்றும் அரியானா ஆளுநராகவும் பணியாற்றினார். இவர் 1988 முதல் 1992 வரை நான்காவது மற்றும் ஐந்தாவது சிறுபான்மை ஆணையங்களின் உறுப்பினராகவும் பின்னர் தலைவராகவும் இருந்தார். மேலும் 1990 முதல் 1995 வரை தில்லியில் உள்ள ஜாமியா மில்லியா இஸ்லாமியா பல்கலைக்கழகத்தின் வேந்தராக இருந்தார்..  
*இக்பால்: கவிஞர் - இந்தியாவின் தேசபக்தர்* என்ற புத்தகத்தினை பர்னி எழுதியுள்ளார்.
# கிருஷ்ண மோகன் சேத்

**கிருஷ்ண மோகன் சேத்** (*Krishna Mohan Seth*) இந்தியத் தரைப்படையின் துணைத் தலைவராக இருந்து ஓய்வுபெற்று சத்தீசுகர், மத்திய பிரதேசம் மற்றும் திரிபுரா மாநிலங்களின் ஆளுநராக பணிபுரிந்தவர் ஆவார்.
# கிருஷ்ண மோகன் சேத்

## குடும்ப வாழ்க்கை

கிருஷ்ண மோகன் சேத் டிசம்பர் 19, 1939 அன்று அலகாபாத்தில் பிறந்தார். இவருக்கு வீணா என்ற மனைவியும், இரண்டு மகன்களும் உள்ளனர்.
# கிருஷ்ண மோகன் சேத்

## இராணுவ பணி

லெப்டினன்ட் ஜெனரல் சேத் இந்திய ராணுவத்தின் பீரங்கி படையில் நியமிக்கப்பட்டார். இவர் மார்ச் 1979 மற்றும் அக்டோபர் 1980 க்குஇடையில் (வான்குடை) படைப்பிரிவிற்குத் தலைமை தாங்கினார்.  
இவர் போபாலில் 21வது தாக்குதல் படைப்பிரிவினை வழிநடத்தியவர். இதைத் தொடர்ந்து அக்டோபர் 1994 மற்றும் அக்டோபர் 1995க்கு இடையில் நாகாலாந்தில் 3வதுப் படைப்பிரிவின் தளபதியாகத் தேர்ந்தெடுக்கப்பட்டார். பின்னர் துணை தலைமையதிகாரியாக நியமிக்கப்பட்டார். சேத் 31 திசம்பர் 1997 அன்று இராணுவ பணியிலிருந்து ஓய்வு பெற்றார். இதைத் தொடர்ந்து 2 சூன் 2003 முதல் 25 சனவரி 2007 வரை சத்தீசுகர் ஆளுநராகப் பதவி வகித்தார். சத்தீசுகரின் காங்கரில் உள்ள பயங்கரவாத எதிர்ப்பு மற்றும் அடர்வன போர் பள்ளியானது, இவரது ஆட்சிக் காலத்தில் இவரது சிந்தனையின் அடிப்படையில் உருவானது.  
இவர் 2 மே 2004 மற்றும் 29 சூன் 2004 இடையே மத்திய பிரதேசத்தின் ஆளுநராகப் பொறுப்பிலிருந்தார்.
# கிருஷ்ண மோகன் சேத்

## முக்கிய இராணுவ விருதுகள்

- மணிப்பூரின் உக்ருல் மாவட்டத்தில் பயங்கரவாத நடவடிக்கைகளை எதிர்த்துப் போராடியதற்காக இவருக்கு 1985-ல் அதி விசிட்ட சேவா பதக்கம் வழங்கப்பட்டது.
- ஆயுதப் படைகளின் அனைத்துத் துறைகளிலும் சிறந்து விளங்கியதற்காக, குறிப்பாக நாகாலாந்து, மணிப்பூர், மிசோரம் மற்றும் திரிபுரா ஆகிய இடங்களில் கிளர்ச்சிக்கு எதிரான நடவடிக்கையில் பங்களித்ததற்காக, 1996ல் இவருக்கு பரம் விசிட்ட சேவா பதக்கம் வழங்கப்பட்டது.  
இவர் பன்னாட்டு திரைப்படம் மற்றும் தொலைக்காட்சி குழுவின் ஆசிய திரைப்பட தொலைக்காட்சி அகதமியின் வாழ்நாள் உறுப்பினராகவும் உள்ளார்.
# மும்மெத்தில் புரோப்பேன்

**மும்மெத்தில் புரோப்பேன்** (*Trimethylolpropane*) CH<sub>3</sub>CH<sub>2</sub>C(CH<sub>2</sub>OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்றது முதல் வெண்மையானது வரையிலான நிறத்தைக் கொண்டிருக்கும் இதில் மூன்று ஐதராக்சில் வேதி வினைக்குழுக்கள் இடம்பெற்றுள்ளன. பரவலாக பலபடித் தொழிற்சாலைகளில் கட்டுறுப்புத் தொகுதியாக மும்மெத்தில் புரோப்பேன் பயன்படுத்தப்படுகிறது.
# மும்மெத்தில் புரோப்பேன்

## தயாரிப்பு

மும்மெத்தில் புரோப்பேன் இரண்டு படிநிலை வினைகளின் வழியாகத் தயாரிக்கப்படுகிறது. பியூட்டனாலுடன் பார்மால்டிகைடைச் சேர்த்து வினையில் ஈடுபடுத்தி ஒடுக்க வினைக்கு உட்படுத்துவது முதல் படிநிலையாகும்:
:CH<sub>3</sub>CH<sub>2</sub>CH<sub>2</sub>CHO + 2 CH<sub>2</sub>O → CH<sub>3</sub>CH<sub>2</sub>C(CH<sub>2</sub>OH)<sub>2</sub>CHO
கன்னிசாரோ வினை இரண்டாவது படிநிலையாகும்:
:CH<sub>3</sub>CH<sub>2</sub>C(CH<sub>2</sub>OH)<sub>2</sub>CHO + CH<sub>2</sub>O + NaOH → CH<sub>3</sub>CH<sub>2</sub>C(CH<sub>2</sub>OH)<sub>3</sub> + NaO<sub>2</sub>CH
தோராயமாக ஓர் ஆண்டுக்கு 200,000,000 கிலோகிராம் மும்மெத்தில் புரோப்பேன் இம்முறையில் தயாரிக்கப்படுகிறது.
# மும்மெத்தில் புரோப்பேன்

## பயன்பாடுகள்

முக்கியமாக அல்கைடு வகை பிசின்கள் தயாரிப்பில் மும்மெத்தில் புரோப்பேன் ஒரு முன்னோடி சேர்மமாகப் பயன்படுத்தப்படுகிறது. இல்லையெனில், அக்ரைலேற்றப்பட்டும் அல்காக்சிலேற்றம் செய்யப்பட்டும் பல்வேறு பூச்சுகளை உருவாக்க உதவும் பல்வினை ஒருமங்களாகப் பயன்படுத்தப்படுகின்றன.மும்மெத்தில் புரோப்பேனின் எப்பாக்சைடு வழிப்பெறுதிகள் நெகிழ் பாலியுரித்தேன்கள் தயாரிக்கப் பயன்படுகின்றன. அல்லைல் ஈத்தர் வழிப்பெறுதிகள் அயனிப் பரிமாற்ற பிசின்கள் தயாரிப்புக்கான முன்னோடிகளாகும். மும்மெத்தில் புரோப்பேன் ஆக்சிடேன் ஒளித்தூண்டல் பலபடியாக்கல் வினைகளுக்கான தொடக்க வேதிப்பொருளாக செயல்படுகிறது.
# சிரவன் குமார்

**சிரவன் குமார்** (*Shrawan Kumar*) என்பவர் ஐக்கிய ஜனதா தளத்தினைச் சார்ந்த இந்திய அரசியல்வாதி ஆவார். பீகார் மாநில நிதிஷ் குமார் அமைச்சரவையில் ஊரக வளர்ச்சி மற்றும் சட்டமன்ற விவகாரத்துறை அமைச்சராக உள்ளார்.  
குமார் அரசியல் வாழ்க்கை ஜேபி இயக்கத்திலிருந்து தொடங்கியது. இவர் 1995 முதல் நாலந்தா தொகுதியின் சட்டமன்ற உறுப்பினராக செயல்படுகிறார். இவர் பீகார் சட்டமன்ற ஐக்கிய ஜனதா தளத்தின் தலைமைக் கொறடாவாக உள்ளார். இவர் முதலமைச்சர் நிதிஷ் குமாருக்கு நெருக்கமானவராகவும் சமதா கட்சியின் உறுப்பினராகவும் செயல்படுகிறார்.
# கயானா துடுப்பாட்ட அணி

**கயானா துடுப்பாட்ட அணி** (*Guyana cricket team*) கயானாவின் முதல் தர கிரிக்கெட் அணியாகும்.  
இது எந்த பன்னாட்டுப் போட்டிகளிலும் பங்கேற்பதில்லை, மாறாக கரீபியனில் உள்ள உட்பகுதிகளுக்கு இடையிலான போட்டிகளான மேற்கிந்தியத் தீவுகளின் புரொபஷனல் கிரிக்கெட் லீக் (இதில் பிராந்திய நான்கு நாள் போட்டி மற்றும் NAGICO பிராந்திய சூப்பர்50 ஆகியவை அடங்கும்), இதில் சிறந்த வீரர்கள் பன்னாட்டுத் துடுப்பாட்டத்தில் விளையாடும் மேற்கிந்தியத்தீவுகள் துடுப்பாட்ட அணிக்கு தேர்வு செய்யப்படலாம். இந்த அணியானது தொழில்முறை துடுப்பாட்ட லீக்கில் **கயானா ஜாகுவார்ஸ்** என்ற உரிமையின் கீழ் போட்டியிடுகிறது.  
கயானா அணி 1965-66 இல் தொடங்கப்பட்டதிலிருந்து ஏழு முறை உள்நாட்டு முதல் தர பட்டத்தை வென்றுள்ளது, இது பார்படாஸ் மற்றும் ஜமைக்காவிற்கு அடுத்தபடியாக மூன்றாவது அதிக எண்ணிக்கையிலான வெற்றியைப் பெற்ற அணியாகும்.
# தினேஷ் நந்தன் சகே

**தினேஷ் நந்தன் சகே** (*Dinesh Nandan Sahay*; 2 பிப்ரவரி 1936 – 28 சனவரி 2018) என்பவர் இந்தியக் காவல்துறை அதிகாரியும், அரசியல்வாதியும் ஆவார். இவர் பீகார் காவல்துறைத் தலைவராகவும், பின்னர் திரிபுரா, சத்தீசுகர் மாநிலங்களின் ஆளுநராகவும் பணியாற்றினார் .
# தினேஷ் நந்தன் சகே

## இளமை

சகே பீகாரின் மாதேபூரில் ஒரு நடுத்தர குடும்பத்தில் கிஷோரி தேவி மற்றும் தேவ நந்தன் சகே ஆகியோருக்கு மகனாகப் பிறந்தார். பாட்னாவில் வளர்ந்தார். இவர் ஆங்கில இலக்கியத்தில் முதுகலை படிப்பினை முடித்தார். இவர் மஞ்சு சகேயை மணந்தார். இத்தம்பதியருக்கு ஒரு மகன் மற்றும் இரண்டு மகள்கள் உள்ளனர்.
# தினேஷ் நந்தன் சகே

## காவல் பணி

1960-ல் இந்தியக் காவல் பணியில் சேருவதற்கு முன்பு எச். டி. அர்ரா கல்லூரியில் விரிவுரையாளராகத் தனது பணியினை தொடங்கினார். இதன்பின், பீகார் மாநிலத்தின் காவல்துறைத் தலைவராகப் பணியாற்றினார்.
# தினேஷ் நந்தன் சகே

## அரசியல்

காவல் பணி ஓய்வுக்குப் பிறகு சமதா கட்சியில் சேர்ந்தார். 2000 முதல் 2003 வரை சத்தீசுகர் மாநிலத்தின் முதல் ஆளுநராக இருந்தார். சூன் 2003-ல் திரிபுரா ஆளுநரானார். 2009 வரை இந்தப் பதவியில் தொடர்ந்தார். இருப்பினும் பாரம்பரியமாக ஆளுநர்களின் பதவிக்காலம் ஐந்து ஆண்டுகள் ஆகும். ஆனால் சகே விதிவிலக்காகக் கூடுதல் காலம் பதவியிலிருந்தார்.
# ஆந்திரப்பிரதேச மத்தியப் பல்கலைக்கழகம்

**ஆந்திரப் பிரதேச மத்தியப் பல்கலைக்கழகம்** (**Central University of Andhra Pradesh** (**CUAP**) இந்தியாவின் 54 மத்தியப் பல்கலைக்கழகங்களில் ஒன்றாகும். 2018-ஆம் ஆண்டில் பொதுப் பல்கலைக்கழகமாக நிறுவப்பட்ட இது ஆந்திர மாநிலத்தின் அனந்தபூர் நகர்புறத்தில் அமைந்துள்ளது.
# ஆந்திரப்பிரதேச மத்தியப் பல்கலைக்கழகம்

## வழங்கும் படிப்புகள்

இந்த மத்தியப் பல்கலைகழகம் கீழ்கண்ட படிப்புகளை வழங்குகிறது.
- இளநிலை கலை மற்றும் அறிவியல் படிப்புகளில் (ஹானர்ஸ்) பட்டம்.
- இளநிலை (பி. ஏ) - (தொழில் படிப்புகள்)
- முதுநிலை (எம்.ஏ) - மொழிப் படிப்புகள்
# ஆந்திரப்பிரதேச மத்தியப் பல்கலைக்கழகம்

## மத்தியப் பல்கலைக்கழக நுழைவுத் தேர்வுகள், 2022

2020 தேசியக் கல்விக் கொள்கையின்படி 2022 - 2023 கல்வி ஆண்டிலிருந்து மத்தியப் பல்கலைக்கழக பொது நுழைவுத் தேர்வு மூலம் இளநிலை படிப்புகளில் மாணவர் சேர்கை நடத்தப்படுகிறது.
# ஆந்திரப்பிரதேச மத்தியப் பல்கலைக்கழகம்

## இதனையும் காண்க

- இந்திய மத்தியப் பல்கலைக்கழகங்கள்
- மத்தியப் பல்கலைக்கழக பொது நுழைவுத் தேர்வு
- தேசியத் தேர்வு முகமை
# தேஜ்பூர் பல்கலைக்கழகம்

**தேஜ்பூர் மத்தியப் பல்கலைக்கழகம்** (**Tezpur University**) இந்தியாவின் 54 மத்தியப் பல்கலைக்கழகங்களில் ஒன்றாகும். இது 262 ஏக்கர் பரப்பளவில், அசாம் மாநிலத்தின் சோனித்பூர் மாவட்டத்தில் உள்ள தேஜ்பூர் நகரத்திற்கு கிழக்கே 15 கிலோ மீட்டர் தொலைவில் உள்ளது. இது 21 சனவரி 1994 முதல் செயல்படுகிறது.
# தேஜ்பூர் பல்கலைக்கழகம்

## மாணவர் சேர்க்கை

2020 தேசியக் கல்விக் கொள்கையின்படி 2022 - 2023 கல்வி ஆண்டிலிருந்து மத்தியப் பல்கலைக்கழக பொது நுழைவுத் தேர்வு மூலம் இளநிலை படிப்புகளில் மாணவர் சேர்கை நடத்தப்படுகிறது.